laion/Wikipedia-Exotic huggingface dataset:
יחסי גאורגיה–לוקסמבורג

יחסי גאורגיה–לוקסמבורג הם היחסים הדיפלומטיים הרשמיים שבין גאורגיה לבין הדוכסות הגדולה של לוקסמבורג. היחסים הדיפלומטיים הרשמיים שבין גאורגיה לבין הדוכסות הגדולה של לוקסמבורג כוננו ב-17 באוקטובר 1994. לוקסמבורג תומכת בתביעותיה הטריטוריאליות ובריבונותה של גאורגיה על האזורים הבדלניים. היא אינה מכירה בדרום אוסטיה ובאבחזיה כמדינות עצמאיות ולא מכירה בלגיטימיות של ישויות אלו. בין המדינות נחתמו הסכמים דיפלומטיות שונים בנושאים רבים כגון: תחבורה, הגנה וכלכלה. ז'אן אזלבורן, סגן ראש ממשלת לוקסמבורג ושר החוץ הלוקסמבורגי (2018) לוקסמבורג אינה מיוצגת בגאורגיה, הן בדרג השגרירות והן בדרג הקונסולרי. לוקסמבורג האמינה שגריר לא תושב על גאורגיה, השגריר יושב בלוקסמבורג. גאורגיה אינה מיוצגת בלוקסמבורג, הן בדרג השגרירות והן בדרג הקונסולרי. גאורגיה האמינה את שגרירותה שבבריסל, בירת בלגיה, על לוקסמבורג. מדיה וקבצים בנושא יחסי גאורגיה–לוקסמבורג בוויקישיתוף היחסים שבין גאורגיה לדוכסות הגדולה של לוקסמבורג, משרד החוץ של גאורגיה
יחסי גאורגיה–גיאנה

יחסי גאורגיה–גיאנה הם היחסים הדיפלומטיים הרשמיים שבין גאורגיה לבין הרפובליקה השיתופית של גיאנה. היחסים הדיפלומטיים הרשמיים שבין גאורגיה לבין הרפובליקה השיתופית של גיאנה כוננו ב-23 באפריל 2012. שני משרדי החוץ של שתי המדינות הביעו נכונות לשיתוף פעולה רחב בין שתי המדינות לאחר סבב של התייעצויות וועידות. הדגש ביחסים הוא על סחר ותרבות. בין גיאנה לבין גאורגיה מתקיימת תוכנית חילופי סטודנטים ותלמידים ממגוון מוסדות אקדמאים בשתי המדינות. גיאנה אינה מיוצגת בגאורגיה, הן בדרג השגרירות והן בדרג הקונסולרי. גאורגיה אינה מיוצגת בגיאנה, הן בדרג השגרירות והן בדרג הקונסולרי. גאורגיה האמינה את שגרירותה שבברזיליה, בירת ברזיל הסמוכה, על גיאנה. היחסים שבין גאורגיה לבין הרפובליקה השיתופית של גיאנה, משרד החוץ של גאורגיה
יחסי גאורגיה–ליכטנשטיין

יחסי גאורגיה–ליכטנשטיין הם היחסים הדיפלומטיים הרשמיים שבין גאורגיה לבין נסיכות ליכטנשטיין. היחסים הדיפלומטיים הרשמיים שבין גאורגיה לבין נסיכות ליכטנשטיין כוננו ב-10 ביוני 1992. שתי המדינות חתמו על אמנה למניעת כפל מס. על יחסי הסחר הזניחים שבין ליכטנשטיין לגאורגיה אמון ארגון הסחר החופשי EFTA הכולל את שווייץ, איסלנד, נורווגיה וליכטנשטיין עצמה. שיתופי הפעולה העיקריים שבין שתי המדינות נעשים בארגונים מולטילטרליים שונים דוגמת האומות המאוחדות. ליכטנשטיין אינה מיוצגת בגאורגיה, הן בדרג השגרירות והן בדרג הקונסולרי. גאורגיה אינה מיוצגת בליכטנשטיין, הן בדרג השגרירות והן בדרג הקונסולרי. גאורגיה האמינה את שגרירותה שבברן, בירת שווייץ הסמוכה, על ליכטנשטיין. היחסים שבין גאורגיה לבין נסיכות ליכטנשטיין, משרד החוץ של גאורגיה
איריס סטרובגר

איריס סטרובגר (בגרמנית: Iris Strubegger; נולדה ב-21 ביולי 1984) היא דוגמנית אוסטרית. סטרובגר נולדה בזלצבורג. ב-2001 נסעה לניו יורק במסגרת תוכנית של חילופי סטודנטים, בעת שהלכה ברחובות העיר התגלתה על ידי סוכן דוגמניות. סטרובגר חתמה על חוזה בסוכנות הדוגמנות עלית, ועבודתה הראשונה הייתה תצוגה של קלווין קליין. בינואר 2003 ביצעה את הקמפיין הראשון שלה עבור קו של ארמני. באותה שנה מאוחר יותר הופיעה במגזינים הבריטיים "i-D" ו-"The Face". ב-2003 עזבה את תעשיית האופנה על מנת ללמוד טלוויזיה דיגיטלית באוניברסיטת זלצבורג למדע שימושי (Fachhochschule Salzburg). ב-2007 שבה לדגמן והשתתפה בתצוגה של ולנטינו גאראווני. לאחר מכן הופיעה בתצוגות של מעצבי אופנה רבים נוספים. ב-2009 הייתה הפנים של ז'יבנשי. ב-2010 זכתה בפרס הדוגמנית הטובה ביותר בטקס פרסי האופנה של וינה, באותה שנה מגזין ווג היוצא בפריז הכליל אותה ברשימת הדוגמניות המובילות של שנות ה-2000. ב-2011 צולמה ללוח השנה של פירלי וגם הצטלמה בעירום לקמפיין של רשת האופנה הקנדית דיסקוורד. פרופיל, באתר Fashion Model Directory כתבה באתר madonna מיכל הניג, מיתולוגיה מודרנית: לאגרפלד מציג את לוח השנה של "פירלי", באתר nrg‏, 5 בדצמבר 2010 לירוי שופן‏, עירום בקמפיין החורף החדש של דיסקוורד, באתר וואלה, 15 ביוני 2010 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
מילוקונמינגיה

מילוקונמינגיה (שם מדעי: Myllokunmingia) הוא סוג נכחד של יצור שחי בתקופת הקמבריון שבתחילת הפלאוזואיקון, ראשון העידנים, לפני 520–535 מיליון שנה מהיום. יצור זה השתייך למיתרניים והיה, ככל הנראה, הדג והחולייתן הראשון בעולם, אם כי הדעות על כך חלוקות (הן על כך שהיה ראשון והן על כך שהיה חולייתן). בסוג זה נמצא רק מין אחד - Myllokunmingia fengjiaoa. המאובנים שלו התגלו באתר המאובנים בצ'נגג'יאנג במחוז יונאן בדרום-מערב סין, בקרבת העיר קונמינג והוא הוגדר ב-1999. יצור קטן זה הגיע לאורך 28 מילימטרים ולגובה שישה מילימטרים והיה ככל הנראה בעל גולגולת ומבנה סחוסי של שלד רך. על גבו היה סנפיר גבי רך באורך 1.5 מ"מ שאולי שימש להיגוי. הייתה לו מערכת עיכול דומה לאלה של דגים אך לא היה לא פה רגיל, כך שהוא היה קרובם של חסרי הלסתות ששואבים את מזונם לסדק בגולגולת שאינו נחשב לפה אך מכיל לוע ואינו יכול להיסגר. ככל הנראה היה המילוקונמינגיה החולייתן הראשון בעולם לצידו של ההייקויכטיס מאותה תקופה, אשר גם התגלה ביונאן. מדיה וקבצים בנושא מילוקונמינגיה בוויקישיתוף מילוקונמינגיה, באתר GBIF (באנגלית)
One Night in Eden

One Night in Eden (בעברית: לַיְלָה אֶחָד בְּעֵדֶן) הוא אלבום הווידאו השלישי של הזמרת-יוצרת האנגלייה שרה ברייטמן. אלבום הווידאו יצא לאור ב-5 באוקטובר 1999, על ידי חברת התקליטים אנג'ל רקורדס. אלבום הווידאו הופק על ידי שרה ברייטמן ופרנק פיטרסון והופץ כשנה לאחר צאת אלבום האולפן השישי שלה, Eden. בארצות הברית קיבל One Night in Eden את תואר אלבום הזהב, על מכירות של למעלה מ-50,000 עותקים במדינה. One Night in Eden, במסד הנתונים הקולנועיים IMDb (באנגלית) One Night in Eden באתר Discogs Sarah Brightman - One Night In Eden Live In Concert, Discogs (באנגלית) Gold & Platinum, RIAA (באנגלית) Release “One Night In Eden” by Sarah Brightman - MusicBrainz, musicbrainz.org "Argentinian video certifications – Sarah Brightman – In Concert". Argentine Chamber of Phonograms and Videograms Producers.
גבולות אושוויץ (ספר)

גבולות אושוויץ: נזקי חובת הזיכרון (בצרפתית: Les Frontières d'Auschwitz) הוא ספר מאת שמואל טריגנו העוסק ביחסי אירופה וישראל על רקע זיכרון השואה. הספר יצא לאור בצרפתית בשנת 2005 ותורגם לעברית בשנת 2016 על ידי אבנר להב בהוצאת רסלינג. הספר נכתב על רקע היחס האירופי המורכב לשואה במאה ה-21, הכולל מחד יחס של גינוי לפשעי השואה ואף תחושת אשם מחד ומאידך עוינות כלפי מדינת ישראל שבצורתה הקיצונית באה לידי ביטוי בהשוואת מדינת ישראל לנאצים. בספר נבחן לעומק היחס האירופי לשואה, היחס למדינת ישראל ומועלות מסקנות הקושרות את יחסי אירופה וישראל ואת יחס אירופה לסכסוך הישראלי פלסטיני, על רקע הקונפליקט האירופי בזיכרון השואה. הספר מורכב מ-13 חלקים ונספח: המושא האפל של הזיכרון התסמונת של חובת הזיכרון גופו הנערץ של הקורבן הקורבן המוחלף הפרדיגמה שהציב דה גול פסיכודרמה צרפתית הדגם של חובת הזיכרון החילוף הקורבני השלום המובטח לקורבנות הדמוקרטיה נגד ישראל? הדרתה העולמית של ישראל האימפריה האירופאית נגד ישראל להשמיד את ישראל? נספח - מלחמת אוסלו דביר שוורץ כתב בביקורת על הספר: ”מצד אחד מוטלת עליה [יבשת אירופה] "חובת הזיכרון", הבאה לידי ביטוי בבניית מוזיאונים, קתדרלות וספרים בנושאי השואה ומוראותיה. ומצד שני – בשם אותו זיכרון עצמו מואשמים שוב ושוב מושאיו, קרי היהודים ומדינת ישראל, בפשעים דומים. הא כיצד? טענתו של טריגנו היא שאין מדובר כאן בניסיון פסיכולוגי פשוט של האליטה האירופית להקל את אשמת השואה מעליה, אלא בתוצאה עמוקה של האוניברסליזציה שעבר זיכרון השואה באירופה”. גבולות אושוויץ סוף היהדות בארצות האסלאם (ספר) גבולות אושוויץ באתר הוצאת רסלינג על הספר: קרולינה לנדסמן, "גבולות אושוויץ" סובל ממנת יתר של אנטישמיות, באתר הארץ, 20 בינואר 2017 דביר שוורץ, ‏סקירת הספר, השילוח, גיליון 1, אוקטובר 2016 מנפרד גרסטנפלד, המניפולציה האנטישמית של זיכרון השואה, באתר מידה, 16 באפריל 2017 ערב עיון על הספר - באוניברסיטת בר-אילן דביר שוורץ, ‏סקירת הספר, השילוח, גיליון 1, אוקטובר 2016
אנליארקטוס

אנליארקטוס (שם מדעי: Enaliarctos) הוא סוג של טורף נכחד דמוי כלב שהיה הראשון שבטורפים הימיים. הוא חי בין סוף האוליגוקן עד לתחילת המיוקן, לפני 22–24 מיליון שנה. זהו הסוג היחיד השייך למשפחת האנליארקטיים (Enaliarctidae). מאובניו נתגלו לחופי קליפורניה ואורגון וכללו חמישה מינים שונים. במראהו דמה האנליארקטוס לפואיג'ילה ממשפחת הסמנטוריים, אשר חי באותה תקופה ונחשב גם הוא לטורף ימי קדום. האנליארקטוס הגיע לאורך 1.5 מטרים ובמראהו הזכיר יותר לוטרה מאשר אריה ים או ניבתן מודרני. היו לו ארבע רגליים דמויות סנפירים אך בעלי אצבעות (בדומה לתחשאים), וזנב מנוון. לעומת אריות הים שהם בעלי ניבים חרוטיים שמשמשים לציד דגים וסרטנים, היה האנליארקטוס מצויד בניבים ששימשו, ככל הנראה, לטריפת בעלי חיים יבשתיים. דבר זה מרמז גם שהיה עליו לחזור לחוף כדי להשיג מזון. טורף ימי זה חי באופן אמפיבי בין הים והיבשה אך רוב זמנו חי במים. בניגוד לאריות הים השתמש האנליארקטוס ברגליו האחוריות כדי להאיץ בעוד אריות הים של ימינו משתמשים ברגליהם הקדמיות לשם כך. היו לו מספר מאפיינים שקיימים באריות ים, כמו שפם מעוצב לחישה, עיניים גדולות ואוזן פנימית המותאמת לשמיעה תת-מימית. נראה שדמה באורח חייו לזה של לוטרת הים. מאובנים רבים של יצור זה נמצאו לחופי אורגון, לחופי האוקיינוס השקט, שם ניזון לצד מיני לווייתנאים קדומים ועופות ימיים. מדיה וקבצים בנושא אנליארקטוס בוויקישיתוף אנליארקטוס, באתר האנציקלופדיה של החיים (באנגלית) אנליארקטוס, באתר GBIF (באנגלית) אנליארקטוס, באתר אנציקלופדיה בריטניקה (באנגלית)
La Luna: Live in Concert

La Luna: Live in Concert (בעברית: היָרֵחַ: בְּהוֹפָעָה חַיָּה) הוא אלבום הווידאו הרביעי של הזמרת-יוצרת האנגלייה שרה ברייטמן. אלבום הווידאו יצא לאור ב-13 במרץ 2001, על ידי חברת התקליטים אנג'ל רקורדס. La Luna: Live in Concert הופק על ידי ברייטמן, פרנק פיטרסון, ג'ון שר וסנדרה רסטרו. אלבום הווידאו הגיע למקום העשירי במצעד אלבומי הווידאו. La Luna: Live in Concert, במסד הנתונים הקולנועיים IMDb (באנגלית) מידע על האלבום La Luna: Live in Concert באתר MusicBrainz שרה ברייטמן, פרנק פיטרסון, ג'ון שר, סנדרה רסטרו Sarah Brightman - La Luna Live In Concert, Discogs (באנגלית) Music Video Sales : Page 1, Billboard Release “La Luna (Live in Concert)” by Sarah Brightman - MusicBrainz, musicbrainz.org Gold & Platinum, RIAA (באנגלית) AMPROFON, amprofon.com.mx
איוולגה (רכבת)

איוולגה (המכונה EG2Tv), שמשמעותו זהבן מחלל, היא רכבת נוסעים חשמלית שתוכננה על ידי מפעל הקרונות של טבר (TVZ) שבבעלות Transmashholding לשירות ברכבות הנוסעים ברוסיה. הרכבת מיוצרת מאז 2014 ונכנסה לשירות רכבת מוסקבה בשנת 2017. שתי הרכבות הראשונות היו בשימוש במסלול האקספרס ממוסקבה - לנובופרדלקינו בשנים 2017–2018 לפני הארכת קו המטרו במוסקבה וקו סולנצבסקאיה. מאז 2018 הרכבות משמשות את סניף אוסובו של קו בלארוס לקראת ההשקה של קו D1 בטבעת המרכזית במוסקבה. נכון לאוקטובר 2019 נוצרו 46 יחידות שמסוגלות לאכלס 1,638 נוסעים ברכבת בעלת 5 קרונות. עיצוב ראשוני עיצוב סופי עיצוב חדש לקווי הטבעת המרכזית במוסקבה תא הנהג מראה הפנים מראה פנים הרכבת בשימוש קווי הטבעת המרכזית במוסקבה לאסטוצ'קה ספסאן סטריז' (רכבת) מדיה וקבצים בנושא איוולגה בוויקישיתוף אתר האינטרנט הרשמי של איוולגה הרכבת באתר מפעל הקרונות של טבר סיור וירטואלי ברכבת באתר איוולגה "В Ново-Переделкино запустят «Иволгу»". Government of Moscow Official Site. Municipal authority of the Novo-Peredelkino District. 2016-09-22. נבדק ב-2018-12-04. "«Иволги» в тактовом режиме: как железнодорожники готовятся к открытию диаметральных маршрутов в Москве". Официальный сайт газеты (электронная версия). ИД «Гудок». 2018-10-26. נבדק ב-2018-12-04.
סמנטוריים

סמנטוריים (שם מדעי: Semantoridae) היא משפחת טורפים ימיים קדומה שהתקיימה בעידן הקנוזואיקון בין סוף האוליגוקן לתחילת המיוקן לפני 24-7.25 מיליון שנה. לצד האנליארקטיים המשפחה נחשבת לראשונת הטורפים הימיים שממנה התפתחו אריות הים, כלבי הים והניבתן החיים כיום. קבוצה עתיקה זו ידועה ממספר מאובנים שהתגלו באזורים שונים כמו צרפת, קנדה וקזחסטן. במראם הזכירו יצורים אלה את הלוטרות ובעבר גם נחשבו לשייכים למשפחת הסמוריים. מראם היה מוארך ודק עם צוואר וזנב ארוכים, ראש בעל לסתות קצרות עם ניבים גדולים והיו להם גפיים מותאמות לתנועה יבשתית וללא סנפירים. הם נעו במהירות בעזרת זנבם הארוך בדומה ללוטרות. ממבנה גופם נראה שלא התאימו לחיים בימים והאוקיינוסים אלא רק במים מתוקים, שם דגו דגים ויצורי מים דומים. עם זאת מבנה גופם מראה על התאמה לחיים אמפיביים. Semantor Necromites פוטמותריום (Potamotherium) פואיג'ילה (Puijila) מדיה וקבצים בנושא סמנטוריים בוויקישיתוף סמנטוריים, באתר האנציקלופדיה של החיים (באנגלית)
דסמנטופוקיים

דסמנטופוקיים (שם מדעי: Desmatophocidae) היא משפחה נכחדת של טורפים דמויי כלב מהקבוצה טורפים ימיים. משפחה זו כללה שלושה סוגים אשר חיו בתקופת המיוקן. המאובנים שלהם נמצאו לחופי יפן והחוף הפסיפי של אמריקה הצפונית, כך שהם חיו בעיקר במימי צפון האוקיינוס השקט. הדסמנטופוקיים דמו במראם לכלבי הים המודרניים והתאימו לחיים במים באותה מידה. היו אלה יצורים גדולים כמו האלודסמוס (Allodesmus) שהגיע לאורך 2.5 מטר ולמשקל 360 קילוגרם והיה טורף מרשים בעל ניבים גדולים שנועדו לרסק טרף במלתעותיו. סוגים אחרים לעומתו היו בעלי מבנה שיניים המותאם יותר לציד דגים מתמחה והם אולי היו יכולים לאכול מתחת למים. לטורפים אלה הייתה אוזן פנימית ששימשה לשמיעה תת-מימית ושפמים ארוכים. עם זאת היו להם כפות רגליים רחבות מעט והיה להם זנב קצר בקצה גופם, זנב שהתנוון אצל כלבי הים החיים כיום. הם חיו במימי המיוקן לצידם של לווייתנאים גדולים לחופיה המערביים של אמריקה הצפונית כמו בקליפורניה ואורגון. אלודסמוס (Allodesmus) Atopotarus Desmatophoca מדיה וקבצים בנושא דסמנטופוקיים בוויקישיתוף דסמנטופוקיים, באתר האנציקלופדיה של החיים (באנגלית) דסמנטופוקיים, באתר GBIF (באנגלית)
סטריז' (רכבת)

הסטריז' (ברוסית Стриж; ' סיס החומות') היא רכבת מהירה מתוצרת רוסית, המשמשת את קווי הרכבות הבינעירוניים במדינה. נוצרה על ידי חברת Talgo הספרדית. הרכבות פועלות בקווים בין מוסקבה לניז'ני נובגורוד מאז 1 ביוני 2015 ובין מוסקבה לברלין מאז 17 בדצמבר 2016. בקו מוסקבה - ניז'ני נובגורוד הם עוצרים בתחנה אחת עד שלוש ומחברים בין שתי הערים תוך 3 שעות ו-35 דקות (כשהן עוצרות רק בעיר ולדימיר). הקרונות נמשכות על ידי קטר מדגם EP20. בשנת 2016 חברת הרכבות הרוסית קישרה גם את מוסקבה וברלין באמצעות הסטריז'. זמן הנסיעה בין שתי הערים הוא קצת יותר מ-20 שעות. לקראת מונדיאל 2018 רכשה חברת הרכבות הרוסית רכבות מדגם Talgo רחבות גוף לשירותים אחרים. הקרונות נמשכו על ידי קטרי EP1 במזרח למרינסק ואילו על ידי קטרי EP20 מערבית למרינסק. בקזחסטן פעלו מאז 2013 רכבות Talgo רחבות גוף, שנבנו על ידי Tulpar-Talgo הספרדית. בשנת 2016 רכבות Talgo רחבות גוף ביצעו נסיעות מבחן בהודו. רכבת מדרגה 3 בית קפה ברכבת ממוסקבה לברלין בר הרכבת רכבת מדרגה 2 קטר חשמלי מדגם EP20 עם רכבת סטריז' רכבת סטריז' פועלת כיום בשני קווים: מוסקבה - ניז'ני נובגורוד (דרך ולדימיר, קוברוב ודז'רינסק) מוסקבה - ברלין (דרך סמולנסק, מינסק, ברסט וורשה) Sapsan לסטוצ'קה איוולגה (רכבת) מדיה וקבצים בנושא סטריז' בוויקישיתוף סיקור וידאו על שיגור קו מוסקבה-ברלין בשנת 2016 רכבת סטריז' בינלאומית חדשה יוצאת בנסיעה ראשונה עם נוסעים ממוסקבה לברלין - דיווח רשמי (באנגלית) Suslova, Anna (4 באוקטובר 2014). "Новый скоростной поезд РЖД получил имя "Стриж"" [New high-speed train Railways was named "Swift"]. Ridus.ru (ברוסית). נבדק ב-26 ביוני 2016. {{cite web}}: (עזרה) "Санкт-Петербургский филиал ПГК осуществил перевозку вагонов "Talgo" в Москву" [St. Petersburg branch of the ISC to carry out transportation of "Talgo" cars in Moscow]. Logistic.ru (ברוסית). 19 בפברואר 2015. אורכב מ-המקור ב-2017-12-17. נבדק ב-26 ביוני 2016. {{cite web}}: (עזרה) "RZD launches Moscow - Berlin Talgo services". railjournal.com (באנגלית). 19 בדצמבר 2017. נבדק ב-13 במאי 2017. {{cite web}}: (עזרה) "Расписание поезда "Стриж" по маршруту Москва – Нижний Новгород" [Schedule of the "Strizh" train on the line Moscow - Nizhny Novgorod]. rzd.ru (ברוסית). נבדק ב-13 במאי 2017. {{cite web}}: (עזרה)(הקישור אינו פעיל) Morokhin, Nikolay (27 באוקטובר 2014). "На "Тальго" быстрее". Gudok (ברוסית). No. 192 (25627). נבדק ב-26 ביוני 2016. {{cite news}}: (עזרה) Plokhotnichenko, Yuri (1 ביוני 2015). "Talgo Москва - Нижний Новгород отправился в первый рейс" [Talgo Moscow - Nizhny Novgorod first run]. Travel.ru (ברוסית). נבדק ב-26 ביוני 2016. {{cite web}}: (עזרה) "Скоростные поезда "Стриж" перевезли более 200 тыс. пассажиров" [High-speed "Swift" trains moved more than 200 thousand passengers] (הודעה לעיתונות) (ברוסית). JSC Russian Railways. 11 באוגוסט 2015. נבדק ב-26 ביוני 2016. {{cite press release}}: (עזרה)
יחסי מולדובה–סלובניה

יחסי מולדובה–סלובניה הם היחסים הדיפלומטיים הרשמיים שבין רפובליקת מולדובה לבין רפובליקת סלובניה. היחסים הדיפלומטיים הרשמיים שבין רפובליקת מולדובה לרפובליקת סלובניה כוננו ב-27 באוקטובר 1993. באפריל 2003 ביקר נשיא מולדובה פטרו לוצ'ינסקי בסלובניה. בשנת 2004 נפגשו נשיא סלובניה יאנז דרנובשק ונשיא מולדובה ולדימיר וורונין ודרנובשק קרא לכינון ברית ביטחונית עם מולדובה. סלובניה תומכת בכניסת מולדובה לאיחוד האירופי אך זו מצידה אינה מעוניינת. סלובניה אינה מיוצגת במולדובה בדרג השגרירות. סלובניה מיוצגת במולדובה בדרג הקונסולרי באמצעות קונסוליה רשמית שהיא מחזיקה בקישינב, בירת המדינה. סלובניה האמינה את שגרירותה שבקייב, בירת אוקראינה, על מולדובה. מולדובה אינה מיוצגת בסלובניה בדרג השגרירות. מולדובה מיוצגת בסלובניה בדרג הקונסולרי באמצעות קונסוליה רשמית שהיא מחזיקה בליובליאנה, בירת המדינה. מולדובה האמינה את שגרירותה שבבודפשט, בירת הונגריה, על סלובניה. רפובליקת סלובניה - סיכום על מדינה, משרד החוץ המולדובני Moldova's President Lucinschi Arrives in Slovenia, כתבה חדשותית מסוכנות חדשות סלובנית, 10 באפריל 2003 CONSULATE OF SLOVENIA IN CHISINAU, MOLDOVA CONSULATE OF MOLDOVA IN LJUBLJANA, SLOVENIA
יחסי אנטיגואה וברבודה – מולדובה

יחסי אנטיגואה וברבודה–מולדובה הם היחסים הדיפלומטיים הרשמיים שבין אנטיגואה וברבודה לבין רפובליקת מולדובה. היחסים הדיפלומטיים הרשמיים שבין אנטיגואה וברבודה לבין רפובליקת מולדובה כוננו ב-18 בנובמבר 2011. על פי המידע שהתקבל מהמטה הלאומי המולדובני לסטטיסטיקה, ב-2015 הייבוא המולדובני מאנטיגואה וברבודה הוערך ב-400 דולר אמריקאי בלבד, לעומתו הייצוא המולדובני לאנטיגואה וברבודה הוערך ב-908,000 דולר אמריקאי. מ-2016 לא נערך סחר רשמי בין שתי המדינות. מולדובה אינה מיוצגת באנטיגואה וברבודה, הן בדרג השגרירות והן בדרג הקונסולרי. אנטיגואה וברבודה אינה מיוצגת במולדובה, הן בדרג השגרירות והן בדרג הקונסולרי. מדיה וקבצים בנושא יחסי אנטיגואה וברבודה – מולדובה בוויקישיתוף אנטיגואה וברבודה - סיכום על המדינה, אתר משרד החוץ המולדובני
לא אומרת לו כלום

"לא אומרת לו כלום" הוא סינגל שהוקלט על ידי הזמרת-יוצרת הישראלית שרית חדד. השיר יצא לאור ב-28 באוגוסט 2019, על ידי חברת התקליטים אבי גואטה הפקות בע"מ, כסינגל שלא מתוך אלבום. השיר הגיע למקום הרביעי במצעד הרשמי של מדיה פורסט. השיר נכתב על ידי אבי אוחיון, הולחן על ידי אבי אוחיון ומתן דרור והופק על ידי מתן דרור גם כן. בנוסף לכך, בסמוך ליציאתו עלה השיר לרשתות הזרמות מדיה שונות, כדוגמת: ספוטיפיי, אפל מיוזיק ויוטיוב. על השיר אמרה חדד: "לא חדש שאני אוהבת להשתעשע ולנסות דברים חדשים. עם אבי ומתן אני עובדת לא מעט והם יודעים לזהות למה אני מתחברת ואיפה הניואנסים שחשובים לי. עם הבמאי של הקליפ לירן סגל זו הפעם הראשונה אבל זה לגמרי לא הרגיש ככה. חוץ מהתוצאה היה לי גם ממש כיף ומהנה להיות על הסט של הקליפ. ובכלל אני מרגישה שהתקופה הקרובה תביא איתה דברים חדשים שעבדתי עליהם המון זמן וזה מרגש אותי שאוטוטו אחלוק את הבשורות עם הקהל שלי". הווידאו קליפ של השיר הועלה לערוץ היוטיוב של שרית חדד ב-28 באוגוסט 2019, בסמוך לצאתו כסינגל. את הקליפ של השיר, השוו מעריב לקליפ השיר "זהב", של הצמד הישראלי סטטיק ובן-אל תבורי. בפחות מיממה, הצליח קליפ השיר לצבור קרוב ל-100 אלף צפיות. סרטון השיר "לא אומרת לו כלום" באתר יוטיוב שרית חדד - לא אומרת לו כלום, נבדק ב-2019-08-28 niv the tool, המצעד השבועי של מדיה פורסט, באתר mediaforest-group לא אומרת לו כלום, נבדק ב-2019-08-28 לא אומרת לו כלום - Single de שרית חדד (באנגלית אמריקאית), נבדק ב-2019-08-28 שרית חדד - לא אומרת לו כלום | Linktone, באתר www.linktone.co.il "זהב" פוגש את "סינדרלה": שרית חדד כמו שלא ראיתם בקליפ פיפטיזי, באתר מעריב אונליין, 27 באוגוסט 2019
מתיאס קאס

מתיאס קאס (בהולנדית: Matthias Casse; נולד ב-19 בפברואר 1997) הוא ג'ודוקא בלגי המתחרה בקטגוריית המשקל עד 81 ק"ג, זוכה מדליית ארד אולימפית מטוקיו 2020 ואלוף עולם (2021). באוקטובר 2017, זכה קאס באליפות העולם עד גיל 21. בנובמבר 2017, זכה במדליה המשמעותית הראשונה שלו בגילאי בוגרים כאשר זכה במדליית ארד בגראנד פרי האג. באליפות אירופה 2019 שנערכה במינסק כחלק מהמשחקים האירופיים, זכה קאס במדליית הזהב לאחר שניצח בגמר את איבאילו איבאנוב הבולגרי. באליפות העולם בשנת 2019 שנערכה בטוקיו, זכה קאס במדליית הכסף לאחר שניצח 5 מתוך 6 קרבות. בחצי הגמר ניצח את אלוף העולם המכהן סעיד מולאי האיראני ובגמר הפסיד לשגיא מוקי הישראלי. באותה השנה זכה בטורניר המאסטרס היוקרתי שנערך בצ'ינגדאו. באליפות אירופה 2020 אשר נערכה בפראג, זכה קאס במדליית הארד. הוא הגיע עד שלב חצי הגמר בו הפסיד לטאטו גריגאלאשווילי הגיאורגי ונשר לקרב על הארד בו ניצח באיפון את בן ארצו, סמי שושי. באותה השנה קאס זכה במדליית הזהב בגראנד סלאם פריז. באליפות אירופה שנה לאחר מכן שנערכה בליסבון, זכה במדליית הכסף כאשר לאחר ארבעה ניצחונות, הפסיד בגמר לודאט אלבאירק הטורקי. באליפות העולם 2021 שנערכה בבודפשט, זכה קאס במדליית הזהב והפך לגבר הבלגי הראשון שזוכה בתואר העולמי. קאס הגיע לאליפות מדורג ראשון מבין המתחרים והחל אוטומטית בסיבוב השני של התחרות מול הייבור מאנוקיאן האוקראיני, אותו ניצח באיפון בזמן ניקוד זהב. בסיבוב השלישי ניצח את בנדק טוט ההונגרי בזכות עונשים ובשמינית הגמר ניצח באיפון את אדוארדו סנטוס הברזילאי תוך שתי דקות וארבע שניות. ברבע הגמר קאס ניצח שוב בעונשים את סוטארו פוג'יווארה היפני ובחצי הגמר גבר בווזארי על שארופידין בולטאבוייב האוזבקי. בגמר קאס התמודד מול טאטו גריגאלאשווילי הגיאורגי ולאחר ארבע דקות ללא ניקוד, נכנס הקרב לזמן ניקוד זהב אשר במהלכו ביצע קאס תרגיל אוצורי-גושי מוצלח שזיכה אותו באיפון. באולימפיאדת טוקיו 2020, זכה קאס במדליית הארד. הוא הגיע לתחרות האולימפית מדורג ראשון בעולם והחל את דרכו בסיבוב השני, שם גבר באיפון על אדריאן גאנדיה מפוארטו ריקו בתוך זמן ניקוד זהב. בשמינית הגמר ניצח באיפון את רובין פאצ'ק השוודי כשבע דקות בתוך זמן ניקוד זהב וברבע הגמר ניצח בעונשים את אלן חובצוב הרוסי שוב כשבע דקות בתוך זמן ניקוד זהב. בחצי הגמר קאס הפסיד בווזארי לטקאנורי נאגאסה היפני ונשר לקרב על מדליית הארד, שם ניצח באיפון את טאטו גריגאלאשווילי הגיאורגי תוך דקה ו-20 שניות מפתיחת הקרב. אתר האינטרנט הרשמי של מתיאס קאס מתיאס קאס, ברשת החברתית פייסבוק מתיאס קאס, ברשת החברתית אקס (טוויטר) מתיאס קאס, ברשת החברתית אינסטגרם מתיאס קאס, באתר olympedia.org מתיאס קאס, באתר איגוד הג'ודו העולמי מתיאס קאס, באתר JudoInside.com מידע על הג'ודוקא באתר JudoInside.
התזמורת הפילהרמונית של ליאז'

התזמורת הפילהרמונית המלכותית של ליאז' (בצרפתית: Orchestre Philharmonique Royal de Liège היא תזמורת סימפונית בלגית, היושבת בליאז'. אולם הקונצרטים הראשי ומשרדי ההנהלה של התזמורת שוכנים ב"סאל פילהרמוניק דה ליאז'" התזמורת מקבלת תמיכה כספית מ"פדרציית ואלוני-בריסל", עיריית ליאז', נפת ליאז', מחוז ואלוני ומפעל הפיס הלאומי. בשנת 1960 ייסד פרנאן קינה, אז מנהל הקונסרבטוריון של ליאז', את התזמורת כ"אורקסטר דה ליאז'", עם 71 נגנים. המימון בא מעיריית ליאז' וממשרד החינוך הבלגי. קינה כיהן כמנהל המוזיקלי הראשון עד 1964. במהלך הנהלתו המוזיקלית של פאול שטראוס, מ-1967 עד 1977, הרחיבה התזמורת את שורותיה ל-89 נגנים. הכהונה הממושכת ביותר של מנהל מוזיקלי הייתה של פייר ברתולמיי, מ-1977 עד 1999. במהלך כהונתו, סווגה התזמורת כ"Communauté française וב-1983 שונה שמה ל"תזמורת הפילהרמונית של ליאז'". באוקטובר 2010, אימצה התזמורת את שמה הנוכחי, "התזמורת הפילהרמונית המלכותית של ליאז'". גרעין הרפרטואר של התזמורת הוא מוזיקה צרפתית ומוזיקה של המאה ה-20, אך היא מבצעת גם יצירות של מלחינים עכשוויים, כגון פיליפ בוזמאן, אנרי דיטייה, מגנוס לינדברג ואחרים. התזמורת הקליטה יצירות של מלחינים בלגים, כגון אלבר דופואה, סזר פרנק, יוזף יונגן ועוד. התזמורת ערכה הקלטות מסחריות לחברות התקליטים נאיב וסיפרה. המנהל המוזיקלי הנוכחי של התזמורת הוא כריסטיאן ארמינג, שהתמנה למשרה במאי 2011, בחוזה התחלתי לארבע שנים, החל בעונת 2012-2011. ב-2016 הודיעה התזמורת על הארכת החוזה של ארמינג עד 2019. פרנאן קינה (1964-1960) מנואל רוזנטל 1967-1964) פאול שטראוס (1977-1967) פייר ברתולומיי (1999-1977) לואי לאנגרה (2006-2001) פסקל רופה 2009-2006) פרנסואה קסאבייה רות כריסטיאן ארמינג (2019-2011) גרגיי מדאראש (2019 - נוכחי) אתר האינטרנט הרשמי של התזמורת הפילהרמונית של ליאז' התזמורת הפילהרמונית של ליאז', באתר ספוטיפיי התזמורת הפילהרמונית של ליאז', באתר MusicBrainz (באנגלית) התזמורת הפילהרמונית של ליאז', באתר Discogs (באנגלית) Orchestre Philharmonique de Liège official website האתר הרשמי של התזמורת הפילהרמונית של ליאז' הפילהרמונית של ליאז': הארכת חוזה למנהל המוזיקלי כריסטיאן ארמינג 30 בספטמבר 2016 to conclude his tenure as OPRL music director at the close of the 2018-2019 season. In February 2018, the OPRL announced the appointment of Gergely Madaras as its next music זdirector, effective 1 September 2019, with an initial contract of 3 years ארמינג יסיים את כהונתו כמנהל המוזיקלי של תזמורת ליאז' בסיום עונת 2018–2019. בפברואר 2018 הודיעה הנהלת התזמורת על מינוי גרגלי מדאראש למנהלה המוזיקלי הבא החל ב-2019, בחוזה התחלתי לשלוש שנים 21 בפברואר 2018
אני עוד זוכרת

"אני עוד זוכרת" הוא סינגל שהוקלט על ידי הזמרת-יוצרת הישראלית שרית חדד. השיר יצא לאור ב-16 ביולי 2019, על ידי חברת התקליטים הישראלית אבי גואטה הפקות בע"מ, כסינגל שלא מתוך אלבום. השיר נכתב על ידי אבי אוחיון, הולחן על ידי אבי אוחיון ומתן דרור והופק על ידי מתן דרור גם כן. בשיר מדברת חדד על החלום שלה כילדה, להיות זמרת. בין היתר, מדברת היא על היחסים שלה עם אמה, ועל התמיכה שקיבלה ממנה. יוסי חרסונסקי סקר את השיר בחיוב, והעניק לו ציון של שלושה וחצי כוכבי זהב מתוך חמישה בסך הכול. האודיו של השיר הצליח לצבור קרוב למיליון צפיות. סרטון השיר "אני עוד זוכרת" באתר יוטיוב אני עוד זוכרת, יוסי חרסונסקי שרית חדד - אני עוד זוכרת, נבדק ב-2019-08-28 "זוכרת את אותם ימים": שרית חדד חושפת איך הכול התחיל, באתר "סרוגים", 16 ביולי 2019 שרית חדד, אני עוד זוכרת, באתר יוסמיוסיק, ‏2019-07-17